Ny, tung sesong venter

I 2015 traff Stabæk på alt – en smått genial trener hadde fått et år på seg, spillerkjøp på siste dagen fungerte, og lånespillere slo til. Det endte med en nærmeste sensasjonell tredjeplass, ut fra forutsetningene.

I 2016 skjedde det motsatte: Stabæk traff verken på treneren, på spillerkjøp eller lån. Og derfor ble det mer en sesong som forventet – en kamp om å overleve.

VG ser ikke helt at denne sesongen skal bli annerledes enn den forrige. Det er noe med at det går an å lappe hull i buksene et par ganger, men til slutt går det galt. Og Stabæk kjemper for å overleve, på alle måter. Og jobber parallelt med ny stadion, som klubben trenger sårt for å etablere seg skikkelig i toppen igjen.

Det kan ta tid – hvis det går som VG tror, nedrykk i 2017.